open-index/open-wikipedia-markdown huggingface dataset:
منظمات النفس

تصغير|200بك|يسار
* مشتقات الافدرين زى الافدرين الاسم التجارى افدرين سلفات حقن
* منشطات بتفتح الانابيب التنفسية بس مش بتعرف تختار مابين اللى يوسع الشعب و اللى يزود ضربات القلب زى:
* ايزوبرينالين ايزوبريل أمبولات او ميدهيلر بخاخ و
* اورسيبرينالين زى الاقراص و الشرب و البخاخة اللى موجوده باالاسم التجارى "أللوبينت" من انتاج بورينجر.
* منشطات بتعرف تختار انها تفتح الانابيب التنفسية فتوسع الشعب بس من غير ما تزود ضربات القلب
* سالبيوتامول زى الاقراص و الشرب و البخاخة اللى موجوده باسامى تجارية كتير "فنتولين" من انتاج جلاكسو سميث كلاين، او طويلة المفعول زى "أكتيفنت اس ار".

سالبيوتامول طويل المفعول بينزل الدهون و يزود حجم العضلات علشان كده اللجنة الاوليمبية منعت الرياضيين انهم يستخدموه لكن اللى عندهم ازمات ربو و لازم يستخدموه بيستخدموا البخاخة تحت اشراف دكاترة اللجنة الاوليمبية و ملاحظتهم.

* فينوترول
* بامبيترول
* فورميترول
* هيكسوبرينالين
* تيربيوتالين

الوحيد اللى ممكن يستخدم بأمان عند الحوامل موجود بالاسم التجارى بريكانيل على شكل اقراص و شرب و بخاخة و باسم سبيريفا بخاخ

* مشتقات الزانثين (خلاصة الشاى و القهوة)

زى الامينوفيللين آسيفيللين ثيوفيللين

تصنيف:طب
ليلة الكريستال

left|thumb|300px|محل اتدمر و اتنهب فى ليلة الكريستال
**ليلة الكريستال** او "**ليلة الئزاز المكسور**" (المانى :Kristallnacht, اللى معناها ليلة الكريستال) مصطلح بيستخدم للإشاره لأحداث التخريب و الهجوم المنظمه على اليهود فى المانيا النازيه و النمسا.قام بيها النازيين و الحزب النازى , و كان رد النازيين على اغتيال الديبلوماسى النازى ارنست فوم راس فى باريس على ايد واحد بولندى -المانى يهودى اسمه هيرشل جرينزبان.الهجمات قامت من 9 نوفمبر و فضلت لحد 10 نوفمبر 1938. اتسمت الاحداث دى بالاسم دا من كتر الازاز المكسور اللى حصل فيها , المحلات و المصانع و البيوت اللى اصحبها يهود اتكسرت و اتنهبت و اتقتل 91 يهودى و اتقبض على حوالى 25000 ل30000 يهودى و اترحلوا على معسكرات الاعتقال و منها بعدين على معسكرات الابادة. المنفذين الاساسيين للاحداث دى و اللى نظموها كانو الجيستابو و شباب هيتلر و وحدات النخبه النازيه (س.س). مؤرخيين كتير بيقولوا ان تنفيذ الحل الاخير لهيتلر ابتدا من بعد الليلة دى.

تصنيف:نازيه
تصنيف:تطرف
تصنيف:المانيا النازيه
ارنست ڤوم راس

thumb|200px|ارنست ڤوم راس

**ارنست ڤوم راس** ( 3 يونيه - 9 نوفمبر 1938) كان ديبلوماسى المانى و عضو فى الحزب النازى. كان ديبلوماسى المانى فى فرنسا , فى وقت المانيا النازيه. اتقتل فى فرنسا على ايد واحد بولندى-المانى يهودى اسمه هيرشل جرينزبان فى باريس.انتقم النازيين لموته بليلة الكريستال.
## مراجع

تصنيف:مواليد 1909
تصنيف:وفيات 1938
تصنيف:نازيين
انقلاب بير هول

thumb|325px|قادة الانقلاب
**انقلاب بير هول** ( Hitlerputsch;  Beer Hall Putsch) كانت محاولة انقلاب فاشله اتعملت بقيادة الحزب النازى و هيتلر عشان يستولوا على السلطه و يسطير على بافاريا فى جمهورية فايمار
, الحركة ابتدت يوم 8 نوفمبر بليل و استمرت لحد ظهر النهارده التانى فى 9 نوفمبر من سنة 1923. هيتلر حب انه يستخدم اسم الجنرال اريش لودندورف اللى ضمه معاهم فى الانقلاب عشان يستغل اسمه المعروف عشان الناس تئييد الانقلاب. بس الانقلاب فشل و اتقبض على هيتلر و اتحاكم و اتسجن لفتره و بعدين افرج عنه, بعد ما شعبيته و افكاره زادت و انتشرت جامد فى المانيا.

## البداية
thumb|325px|قوات الحزب النازى

فى 8 نوفمبر سنة 1923. اقتحم هيتلر و وحدات النخبه النازيه (س.س). التابعه للحزب النازى اجتماع سياسى فى Bürgerbräukeller, واحد من الاندية المشهورة فى جنوب المانيا و كان بتحصل فيه اجتماعات و مناقشات بتناقش الاوضاع السياسيه و الاجتماعيه و الافكار فى المانيا. اعلن هيتلر انه شكل حكومه جديده بمساعدة وتائيد الجنرال **لودندورف**. وطلب, تحت تهديد السلاح, كل الموجودين انهم يدعموه و يساعدوه فى اطاحة بالحكومة الموجوده.بس فيه عدد من الموجودين سحبوا تأيدهم لهيتلر خصوصا المعارضيين ليه و للحزب النازى و اول ما جيت لهم فرصه انهم يمشوا من النادى راحوا بلغوا السلطات و الحكومه بخطة الانقلاب. فى يوم 9 نوفمبر نظم هيتلر و الحزب النازى مسيرة اتسمت ب "مسيرة بيرلين" من النادى لحد وزارة الحرب البافريه عشان يطيحوا بالحكومه و يكونوا حكومتهم, بس السلطات كانت عاملها حسابها و مستعده بسبب المعلومات اللى وصلت ليهم من المعارضين بتوع هيتلر اللى عرفوا يهربوا من مقر النادى. حصلت اشتبكات بين اعضاء الحزب النازى و الحكومه و وخلصت بمقتل 19 واحد من الحزب النازى و 4 من قوات البافاريه و بتفكيك المسيره و المظاهرة.

## محاكمة هيتلر
بعد ما الانقلاب فشل هرب هيتلر على بيت إرنست هانفشتينجل, عضو مهم فى الحزب النازى, وفكر فى الانتحار, بس اتقبض عليه و اتحول للمحاكمة بتهمة الخيانه العظمى. حصلت محاكمة لعدد من اللى اتورطوا فى الانقلاب اولهم هيتلر وابتدت فى 26 فبراير من سنة 1924. هيتلر دافع عن نفسه و استغل قدرته على الخطابة و الكلام و اتكلم عن القومية الالمانيه و انه بيحلم ان المانيا تعود قوية زى الاول و انه مذنب لو حب المانيا و المحاولة لتحسين الوضع تعتبر جريمة. دفاع هيتلر عن نفسه ائثر على القاضى و اللى كانو حاضريين و بيتابعوا المحاكمة, واتحكم على هيتلر بالسجن خمس سنين, و تعتبر فترة بسيطه جدا للتهمة الموجهة ليه. دفاع هيلتر عن نفسه زود المعجابين به و بافكاره و انضم عدد كبير منهم للحزب النازى. اتسجن هيتلر فى سجن لاندسبرج, الحراس هناك كانو معجبيين به و بيعاملوا معاملة خاصه و كويسه جدا و مش بيمنعوا عنه حاجه و كانو بيجيبوا ليه جوابات من المعجبين لحد عنده. بعد اقل من سنة من فترة الحبس, جاه قرار بالعفو عنه من المحكمة البافارية العليا, و خرج من السجن و شعبيته جامده فى كل المانيا و اعضاء الحزب زادوا جامد, بعد ما مسك السلطه اعتبر اللى ماتوا فى محاولة الانقلاب الفاشله شهدا و ابطال.

تصنيف:المانيا النازيه
تصنيف:انقلابات
شباب هيتلر

thumb|150px|اعلان بيدعوا الشباب للانضمام لشباب هيتلر, ترجمة الاعلان: "الشباب بيخدموا الزعيم, كل اللى اكبر من عشر سنين ينضم لشباب هيتلر."
**شباب هيتلر** , (المانى: Hitler-Jugend) ، (بالانجليزى: Hitler Youth), كانت منظمة شبه عسكريه تابعة للحزب النازى شعارها " الدم و الشرف". ظهرت المنظمه دى للشباب و بتعتبر المنظمة التانيه للحزب النازى بعد شعبه العاصفه, المنظمة دى كانت بتشجع و بتعلم الشباب افكار النازيه بتاعة هيتلر و بتعملهم غسيل مخ و بتخليهم يقتنعوا بيها و بتقدم ليهم انشطه كتيره مختلفه. المنظمة كانت موجوده من 1922 لحد 1945 و سقوط المانيا النازيه.الانضمام لمنظمة شباب هيتلر كانت اختياريه ع الورق ، و كانو مندوبين المنظمه بيزورو البيوت لاقناع الشبان على الانضمام ، لكن فى حالة لو الشاب رفض ينضم كان بيتم طرده بعد كده من المدرسه بتلفيق سبب او تانى و اضطهاد ابوه فى الشغل و طرده و كانت الاسره كلها بتضيع. وصل عدد المنضمين لشباب هيتلر حوالى 2.3 مليون فى سنة 1933. كان ليهم دور كبير فى ليلة الكريستال. المنظمة كانت متقسمه اقسام حسب السن و كان فيه قسم مخصوص للبنات. رئيس المنظمة دى كان بالدور ڤون شيراخ.

## شوف كمان
* المانيا النازيه
* جيستابو
* وحدات النخبه النازيه (س.س)
* هيتلر

تصنيف:المانيا النازيه
تصنيف:نازيه
بالدور فون شيراخ

تصغير|200px|بالدور ڤون شيراخ وقت محاكمته
**بالدور ڤون شيراخ** Baldur von Schirach ( برلين ، 9 مايو 1907 - كروڤ ، 8 اغسطس 1974) المانى كان من القاده النازيين و رئيس منظمة شباب هيتلر, استسلم سنة 1945 بعد سقوط النازى و اتحاكم كمجرم حرب فى محكمة نورنبيرج و فى المحاكمه ادان هيتلر و قال انه ما كانش يعرف حاجه عن معسكرات الاباده و قدم حاجات تثبت انه اعترض على المعامله الغير انسانيه لليهود وقت حكم النازى فاتحكم عليه فى 1 اكتوبر 1946 بعشرين سنه سجن بعد ما اتثبتت عليه جريمته ضد الانسانيه بسبب ترحيله ليهود من ڤيينا لمعسكرات الاباده الجماعيه. قضى فترة السجن فى سجن سباندو و طلقته مراته سنة 1946 و هو فى السجن ، و اطلق سراحه فى 30 سبتمبر سنة 1966 و عاش فى عزله فى جنوب المانيا و كتب مذكراته " أمنت بهتلر Ich glaubte an Hitler ". اتوفى فى كروڤ فى 8 اغسطس 1974.
## مصادر

تصنيف:مواليد 1907
تصنيف:وفيات 1974
تصنيف:عسكريين المان
تصنيف:مجرمين المان
تصنيف:نازيين
ڤون شيراخ
تصنيف:مواليد فى بيرلين
ابتزاز سياسى

تصغير|200بك|يسار
**الإبتزاز السياسى** Political Coercion ، زى الابتزاز العادى بين الاشخاص هو محاولة الحصول على حاجه بطريقه مش شرعيه عن طريق التهديد و الوعيد. فى السياسه ممكن دول او منظمات تستخدم الابتزاز ضد دوله تانيه لتحقيق اهدافها. زى زى ابتزاز مصر بمفهوم العروبه او الدين عشان تجبر على تحقيق هدف لدوله او منظمه تانيه مش قادره تحل مشكلتها بنفسها او لتوريطها فى مشكله لفايدة المبتز او لمنعها من بيع بضاعه معينه المبتز عايز يبيعها. الپروپاجاندا و الإعتداء اللفظى او المادى من اسل

تصنيف:ليبراليه
تصنيف:سياسه
تصنيف:مصطلحات
تصنيف:فلسفه سياسيه
منظمات اجراميه

[thumb|left|200px|[American Mafia mobster Sam Giancana]]
**الجريمه المنظمه** او **المنظمه الاجراميه** بتتكون من مجموعات اجراميه بيكون ليها زعيم واحد او مجموعه زعما , الكل بيسمع كلامه. المنظمات الاجراميه بيبقى ليها نشاط متعدد و بيختلف من منظمة للتانيه, و بيقوموا بجرايم زى السرقه و التزوير و القتل و الابتزاز و الخطف و تجارة المخدرات و السلاح و جرايم تانيه بيعاقب عليها القانون و الدوله. من اشهر المنظمات دى : منظمة عصابات المافيا و و منظمة عصابات الياكوزا.

## اقرا كمان
* فساد سياسى

تصنيف:جريمه
محمد عبد العاطى

رقيب اول مجند **محمد عبد العاطى عطيه شرف** (15 ديسمبر 1950 - 9 ديسمبر 2001) عسكرى مصرى  

## نشأته
اتولد محمد عبد العاطى يوم 15 ديسمبر 1950 فى قرية شيبه قش فى مركز منيا القمح فى محافظة الشرقيه فى مصر 

كان مجند فى الجيش المصرى شارك فى حرب اكتوبر سنة 1973 و اتلقب بـ " صياد الدبابات " ، مع انه كان مجرد عسكرى مجند من قريه مصريه بسيطه اتسجل اسمه فى الموسوعات العسكريه كأشهر صياد دبابات فى العالم

فى حرب اكتوبر ظهرت اسامى عساكر مصريين عاديين اشتهرو جنب القواد العسكريين الكبار و كان من اشهرهم محمد عبدالعاطى اللى اشتهر بلقب " صياد الدبابات " لإنه قدر لوحده انه يدمر 23 دبابه اسرائيليه و تلت مدرعات وبكده ضرب رقم قياسى فى براعة و دقة التنشين و بقى اسطوره بين العسكر المصرى

## جوايز
نال وسام نجمة سيناء من الدرجه التانيه

## وفاته
توفى محمد عبد العاطى يوم 9 ديسمبر 2001

## مصادر

## لينكات برانيه
* 

تصنيف:عسكريين مصريين
تصنيف:مصريين شاركو فى حرب اكتوبر
تصنيف:شراقوه
تصنيف:ناس من منيا القمح
محكمة نورنبيرج

thumb|left|300px|

**محكمة نورنبيرج** او محاكم نورنبيرج, بتعتبر اشهر محكمة فى التاريخ الحديث. اتشكلت بعد سقوط المانيا النازيه و انتصار الحلفا فى الحرب العالميه التانيه و اتشكلت عشان تحاكم القاده النازيين بتهمة انهم مجرمين حرب و انهم ارتكبوا جرايم ضد البشريه. المحكمة اتقسمت فترتين, اول فتره, كانت لمحاكمة للى اعتبروهم مجرمين حرب, و الفتره التانيه, للى عملوا تجارب طبيه على البشر و عذبوهم. اول جلسه كانت فى 20 نوفمبر سنة 1945. الحلفا عملوا المحاكمات دى لمحاكمة المتورطين بالمدابح و الهلوكوست و معسكرات الاعتقال للمدنيين , و عدم توفير فى المعتقلات دى اقل الحقوق الانسانيه. فضلت المحاكمات دى شغالة لحد 1 اكتوبر 1946. فى المحاكمات دى اتحاكم حوالى 200 واحد من قادة الحزب النازى و المانيا النازيه و 1600 واحد تانيين ليهم علاقه و متورطين فى القضايا. thumb|left|200px|.نشرة اخبار عن المحاكمه
## المحاكمة
اتوجهت للمتهمين الاربع اتهامات دول:
# المشاركه او التخطيط ضد السلام
# التحريض على حرب و جرايم ضد السلام
# انهم ارتكبوا جرايم حرب
# انهم ارتكبوا جريام ضد البشريه
ال24 متهم دول, اتوجهت ليهم التهم الاربعه دول, لو كان مدان بالتهمة دى حيترمز له بحرف **"م"** لو مش متوجه ليه التهمة حيرمز ليه بحرف **"ب"** لو اتوجهت ليه التهمة حيرمز ليه بحرف **"ا".**

تصنيف:نازيه
تصنيف:ادينو بجرايم ضد البشريه
حق التصويت

**حق التصويت** هو حق من الحقوق المدنيه. هو الحق المواطن و الفرد انه يشارك فى الانتخابات و انه يتخار اللى بيمثله فى البرلمان و رئيس الجمهورية و ساعات فى بلاد رئيس الوزراه. البلاد الديموقراطيه بتهتم جامد بحق التصويت و بتديه لكل مواطن فى الدولة و بيعتبر حق التصويت سلاح مهم و جامد فى ايد المواطنين لانهم ممكن يشيلوا حكومه و يغيرو سياسه الدولة حسب الحزب او الافراد اللى انتخبوهم.

تصنيف:حقوق الانسان
تصنيف:حقوق
تصنيف:ليبراليه
تصنيف:حقوق مدنيه
چوزيف مولر

تصغير|چوزيف مولير

**چوزيف مولير** *Joseph Müller* (اتولد 19 اغسطس 1894 - اتوفى 11 سبتمبر 1944) كان قسيس المانى و معارض للنظام النازى, اتقبض عليه بعد ما كان بينتقد النظام فى المانيا النازيه و افكار هيتلر النازيه و بعد ما قال نكته بتتريق على النظام و حال البلد. اتحاكم فى محكمة الشعب فى برلين, اللى كان عملها النازيين عشان يحاكموا المعارضين ليهم و اتحكم عليه بالاعدام بالمقصله. و اتنفذ حكم الاعدام فى سجن براندينبورج-جوردين Brandenburg-Görden. قبل ما يعدموه حطوا صورة لهيتلر على جنب و صورة هيرمان جورينج , رئيس الجيستاپو على الناحية التانيه عند وشه, فقالهم " دلوقتى ممكن اموت زى المسيح و بين اتنين مجرمين". فى ذكرى موته فى كل سنه بيتدق جرس الكنيسه اللى كان بيوعظ فيها فى قرية جروس دونجن كتكريم ليه.

تصنيف:مواليد 1894
تصنيف:وفيات 1944
تصنيف:ضحايا القهر
تصنيف:المانيا النازيه
راتكو ملاديتش

تصغير|راتكو ملاديتش
**راتكو ملاديتش** انجليزى ( Ratko Mladić) جنرال صربى اتولد سنة1942, شارك فى المدابح اللى اتعملت فى البوسنه و الهرسكو مطلوب للمحاكمه عشان ارتكب جرايم ضد البشريه. بيعتبر مطلوب للعداله و هربان من سنة 1995. امريكا عارضه 5 مليون دولار للى يساعد او يقول معلومة تساعد على القبض عليه, فى نفس الوقت حكومة صيربيا عارضه مليون يورو لاى معلومات عنه.

تصنيف:مواليد 1942
تصنيف:عسكريين صيرب
تصنيف:منتقدين للاسلام
تصنيف:ادينو بجرايم ضد البشريه
راس مال

تصغير|200بك|يسار
**راس المال** مصطلح اقتصادى بيقصد بيه الفلوس و المواد و الادوات اللازمه عشان يتعمل اى مشروع تجارى او اقتصادى و يكون الهدف الاساسى من المشروع دا بيبقى غالبا عشان تحقيق ارباح.

راس المال بيتقسم لتلت انواع رئيسيه.

* راس المال الثابت : هى المواد اللى مش بتتغير ولا بتدخل فى عمليات الاستهلاك او الانتاج,زى الارض و المبانى و المكن و الطاقه.
* راس المال المتحرك : هى المواد و السلع اللى بتستخدم فى الانتاج و ليها قيمه مباشره فى قيمة السلعه اللى بتنتج و بتتباع بعد كدا زى المواد الخام اللى حتتصنع بعدين و الايدى العامله.
* راس المال الكلى: هو قيمة راس المال الثابت و المتحرك و بيتكون من كل حاجه ليها علاقه بالمشروع اللى حيتعمل. امثلا (مواد خام, ايدى عامله, ارض, محل, فلوس ...)
* تعلم كل المصطلحات المتعلقة بادارة الاعمال فى مجلّة اعمال  .

تصنيف:اقتصاد
تصنيف:مصطلحات اقتصاديه
تصنيف:محاسبه
راس المال الثابت

تصغير|200بك|يسار
**راس المال الثابت (Fixed Capital)**، و هو الجزء من راس المال اللى متخصص فى كل وسائل الانتاج و بيتكون من المبانى و المكن و الاجهزه و التجهيزات و الارض و كل حاجه بتساعد على تطليع السلع او الانتاج.

تصنيف:مصطلحات اقتصاديه
كورياكسكى

240px|thumb|left|بركان كورياكسكى
**كورياكسكى** او **كورياكسكايا سوبكا** (بالروسى:Коря́кская со́пка) هو بركان نشيط فى شبه جزيرة كامتشاتكا فى اقصى شرق روسيا و بيعتبر واحد من انشط و اعلى البراكين فى العالم كله.
من سنة 1700 لحد انهارده ثار البركان حوالى 50 مره و اول مره يثور فيها البركان فى التاريخ الحديث كان سنة 1890 و تانى مره ثار فيها كان سنة 1926 بس دى كان ثوره عمرها قصير و بعدها خمد البركان لحد سنة 1956 لما ثار بقوه اكتر من اى مره قبل كدا و استمرت لحد 1957.

يوم 29 ديسمبر 2008 ثار البركان بقوه مهوله ووصل ارتفاع الرماد بتاعه لعلو 20,000 قدم و دى كان اكبر ثوره تحصل له فى ال3500 سنه اللى فاتو.
بركان كورياكسكى واقع ضمن مجموعه من البراكين بيسموها دايرة النار الباسيفيكيه (Pacific Ring of Fire) و دى هى المنطقه اللى بتنزلق فيها الصفيحه الباسيفيكيه تحت الصفيحه الاورواسيويه بمعدل 88 ملم فى السنه.

تصنيف:براكين روسيا
تصنيف:براكين اسيا
تصنيف:براكين
فوه

مدينه **فوه** (بالعربية: فُوّه، بضم الفاء وتشديد الواو) واحده من مدن محافظه كفر الشيخ العشره اللى بتقع فى اقصى شمال مصر، وموقعها فى غرب المحافظة على الشط الشرقي لفرع رشيد، وهي عاصمه مركز فوه، ومساحه مركز فوه بتساوي 106.19 كم2؛ او 25279 فدان، بتعادل 3.7% من مساحه المحافظه الكليه.

## الموقع الجغرافي

- من الشمـال: مركز مطوبس.

- من الجنوب: مركز ومدينه دسوق، و مدينه المحموديه - محافظه البحيره.

- من الشـرق: مركز سيدي سالم، ومركز دسوق.

- من الغـرب: فرع رشيد، وبعدها محافظه البحيره؛ مركز المحموديه.

## التقسيم الاداري لمركز فوه

مركز فوه من المراكز الصغيره ، خصوصا لما اتحولت مطوبس لمدينه فقسمت المركز لمركزين هما الموجدين دلوقت، فوه فى الجنوب ومطوبس فى الشمال على ساحل البحر.

مدينه فوه عاصمه المركز، وفيها 2 قريه رئيسيه، و4 وحدات محليه، و5 قرى توابع، و64 عزبه، والوحدات المحليه وقراهم الرئيسيه http://www.kfrawy.com  هى:

1. قبريط (منيه الأشراف، الفتوح، المنشيه، عربان).

2. سنديون: (شمشيره).

3. السالميه.

4. ابو دراز.

## السكان

عدد سكان المركز حسب التعداد التقديري فى 1 ابريل 2007 كان 137.545 انسان.

## اصل اسم فوه

- كانت مدينه فوه عاصمه اقليم من اقاليم مملكه الشمال القديمه اللى هى عاصمتها بوتو، وده قبل توحيد القطرين، وكان اسم الاقليم (واع إمنتي). وكان اسمها بعد توحيد القطرين (متليس).

- وفي العصر اليوناني والروماني بيذكرها "إميلينو" فى كتاباته ان اسمها (بوي poei) او "مدينه الاجانب"؛ واتسمت كده لانها كانت مقر للسفارات الاجنبيه الموجوده عشان التجارة الاجنبيه، يعني هى كانت مينا مهم جدا على الفرع البلوتيني القديم (من فروع النيل السبعه القديمه)، واسم المدينه جه فى برديه قديمه اسمها برديه (رومية نصهل) وكان مكتوب فيها عن فوه: "تصنع خيراً أن تحضر تجدنا فى "بوي" لأنه يجب علينا الذهاب للسفر بحراً نحو اللك ان". والبرديه دي تاريخها بترجع لسنة 123 ق.م، والباحثين اتأكدوا ان "بوي" هى مدينه فوه القديمه، لكن حرف (ب) اتقلب لـ (ف) زي مدن كتيره فى مصر القديمه زي: فاو والفيوم وادفو.

## سبب التسميه

## مشاهير

## شوف كمان
* شخصيات مصريه مشهوره

## لينكات برانيه

مدينة فوه - من Wikimapia* 
## مصادر

مدينة فوه 

محافظة كفر الشيخ 

كفراوي-دليل محافظة كفر الشيخ 

تصنيف:مدن مصريه
تصنيف:مدن محافظه كفر الشيخ
تصنيف:مراكز مصر
جيوفانى الفونسو بوريلى

thumb|200px|جيوفانى الفونسو بوريلى
**جيوفانى الفونسو بوريلى** (بالطليانى:Giovanni Alfonso Borelli) (مواليد:28 يناير 1608 - وفيات : 31 ديسمبر 1679) ، كان عالم طليانى من عصر النهضه متعدد الاهتمامات و المواهب غطى بابحاثه و اكتشافاته مجالات علميه كتيره زى الفيسيولوجيا و الرياضيات و الطب و الفلك.من اهم الاكتشافات اللى عملها بوريلى تفسيره لانقباض العضلات و وظايف تانيه فى جسم الانسان بناء على قوانين الميكانيكا (الاستاتيكا و الديناميكا) من غير الحاجه لقوى غيبيه تانيه.
## حياته
اتولد بوريلى فى مدينة بيسا فى سيسيليا ، ايطاليا .اتعرف سنة 1640 على جاليليو جاليلى فى فلورينسا و كان ليه تأثير كبير عليه و على نظرته لتطبيق الطريقه العلميه فى ابحاثه. و اتعين استاذ للرياضيات فى ميسينا سنة 1649 و استمر يدرس علم التشريح (الاناتوميا) و علم الفيسيولوجيا.رجع لبيسا تانى سنة 1656 و درس فى جامعتها. فى بيسا اتقابل مع عالم الاناتوميا الكبير مارتشيلو مالبيجى و دخلو سوا كأعضاء فى واحده من اهم الجمعيات العلميه فى الوقت دا (اكاديميا ديل اسبيريمنتو - (Accademia dell'esperimento) و اللى كان من اكبر اهتماماتها شرح و نشر الطرق التجريبيه للعلما.من فى عضويته فى الجمعيه دى و صداقته القويه لمالبيجى ، عمل اهم الاكتشافات اللى حطت حجر الاساس لعم جديد اسمه البيوميكانيكا و اللى بيفسر ال**بيولوجيا** على اسس **ميكانيكيه** . من بيسانقل لميسينا سنة 1667 و قعد هناك فتره قصيره اتهموه فيها بتدبير مؤامره سياسيه و اضطر يطلع من هناك على روما سنة 1674 و عمل هناك ابحاثه و دراساته و نشر كتبه تحت حماية كريستينا ملكة السويد لانه ما كانش يقدر ينشر كتاباته العلميه من غير ما يتعرض للقهر من الكنيسه الكاتوليكيه و السلطات التانيه المتحالفه معاها زى ما عملت مع زميله جليليو جاليلى.
من اهم كتبه كتاب اسمه (De Motu Animalium (1680–1681 يعنى *عن حركة الحيوانات* و اللى شرح فيه الحركه بتاعة الحيوانات بالاعتماد على قوانين الميكانيكا.
الف بوريلى عدد كبير من الكتب المهمه التانيه فى مجالى الفلك.
## كتاباته

* *De Motu Animalium *(1680 - 1681)
* *Della cagioni delle febbri maligne* (Pisa, 1658)
* *Euclides Restitutus* (Pisa, 1658)
* *Apollonii Pergaei Conicorum, libri v., vi. et vii* (Florence, 1661)
* *Theoricae Mediceorum planetarum ex causis physicis deductae* (Florence, 1666)
* *De vi percussionis* (Bologna, 1667)
* *Meteorologia Aetnea* (Reggio, 1669)
* *De motionibus naturalibus a gravitate pendentibus* (Bologna, 1670).

تصنيف:مواليد 1608
تصنيف:وفيات 1679
تصنيف:علما رياضيات طليان
تصنيف:اطبا طليان
تصنيف:اطباء عصر النهضه
البرت سبير

[تصغير|البرت سپير فى [محكمة نورنبيرج]]
**البرت سپير** (Albert Speer) , (اتولد يوم 19 مارس سنة 1905 فى مانهايم و مات يوم 1 1 سبتمبر 1981 فى لندن).كان مهندس و سياسى المانى فى المانيا النازيه. مسك منصب وزير التسليح من سنة 1942 و كان مشار لهيتلر. انضم للحزب النازى فى سنة 1931 و كان مسئول عن تصميم ديكورات مقرات الحزب و صمم نصب تذكارى عشان يعمل پروپاجاندا للحزب و لافكاره النازيه و لهيتلر. سپير فى وقت الحرب العالميه التانيه زود انتاج السلاح جامد و استخدم اسرى الحرب كعبيد عشان يشتغلوا فى مصانع السلاح.كان من اللى اتحاكموا فى محكمة نورنبيرج , و اعترف انه استخدم اسرى الحرب كعبيد و اتحكم عليه بعشرين سنة سجن.

[تصغير| سپير بيورى [ادولف هيتلر|هيتلر تصميم من تصميماته]]

## مصادر

تصنيف:مواليد 1905
تصنيف:وفيات 1981
تصنيف:سياسيين المان
تصنيف:نازيين
تصنيف:مجرمين المان
تصنيف:ادينو بجرايم ضد البشريه
تصنيف:المان
جامعة كفر الشيخ

**جامعة كفر الشيخ**، جامعه مصريه مقرها مدينه كفر الشيخ عاصمة محافظة كفر الشيخ.

## تاريخ الجامعه
200px|thumb|left|مقر جامعة كفر الشيخ فى مدينة كفر الشيخ

صدر القرار الجمهورى 129 لسنه 2006 بانشاء جامعة كفر الشيخ اللى مقرها مدينة كفر الشيخ، بعد ما كانت فرع لجامعة طنطا من سنه 1973، ابتدا العمل فيها على انها جامعه مستقله من اول بدايه العام الجامعى 2006- 2007، واتعين فيها الاستاذ الدكتور فوزى على تركى اول رئيس للجامعه.

بتتميز جامعة كفر الشيخ عن الجامعات التانيه فى مصر بسبب الموقع الجغرافى الممتاز فى اكبر محافظه زراعية -لان محافظة كفر الشيخ مشهوره جدا بمحصول الرز ومحاصيل تانيه زى القطن والقمح - ده يخلى كلية الزراعه فى الجامعه -الكليه اتأسست سنة 1969م- رائده فى مجال المحاصيل الزراعيه خصوصا الرز، وده جنب مركز البحوث الزراعيه اللى هو اكبر مركز زراعى فى الشرق الاوسط.

## كليات الجامعه
بتضم الجامعه 18 كلية ومعهدين فى مدينة كفر الشيخ، وهي:
* كلية الهندسة - جامعة كفر الشيخ
* كلية الذكاء الإصطناعى - جامعة كفر الشيخ
* كلية الحاسبات والمعلومات - جامعة كفر الشيخ
* كلية الزراعة - جامعة كفر الشيخ
* كلية العلوم - جامعة كفر الشيخ
* كلية علوم الثروة السمكية - جامعة كفر الشيخ
* كلية الطب البشرى - جامعة كفر الشيخ
* كلية الطب البيطرى - جامعة كفر الشيخ
* كلية طب وجراحة الفم والأسنان - جامعة كفر الشيخ
* كلية الصيدلة - جامعة كفر الشيخ
* كلية العلاج الطبيعى - جامعة كفر الشيخ
* كلية التمريض - جامعة كفر الشيخ
* المعهد الفنى للتمريض - جامعة كفر الشيخ
* كلية الألسن - جامعة كفر الشيخ
* كلية التربية - جامعة كفر الشيخ
* كلية التربية النوعية - جامعة كفر الشيخ
* كلية التربية الرياضية - جامعة كفر الشيخ
* كلية الأداب - جامعة كفر الشيخ
* كلية التجارة - جامعة كفر الشيخ
* معهد علوم تكنولوجيا النانو - جامعة كفر الشيخ

## فروع الجامعه
قرر محافظ كفر الشيخ السابق "صلاح سلامه" انشاء فرع لجامعة كفر الشيخ فى مدينه دسوق و حط حجر الاساس فى ارض متخصصه للجامعه جنب استاد دسوق الرياضى.

## لينكات برانيه

* سايت جامعة كفر الشيخ
* منتدى جامعة كفر الشيخ

كفر الشيخ
تصنيف:جامعات
ويكيبيديا عربى

تصغير|ده صفحه رئيسيه لويكبيديا عربى
تصغير|وصلت ويكيبيديا عربى الى 1 مليون مئاله
**ويكيبيديا عربى** () هى النسخه العربى من ويكيبيديا. ابتدت فى 9 يوليه 2003. فى نوفمبر 2019, فيه فيها اكثر من 1015000 مقاله, 1,073,429 يوزر متسجل. ويكيبيديا عربى تحتل المرتبه 15 بالنسبه لاكبر الموسوعات فى عدد المقالات, و هى اول لغه ساميه تعدّى 1000,000 مقاله.

الديزاين بتاع ويكيبيديا عربى بيختلف شويه عن باقى الويكيبيديات. اهم حاجه, لإن العربى بيتكتب من اليمين للشمال, مكان اللينكات هو صوره فى مرايه بتاعة ويكيبيديات بلغات بتتكتب من الشمال لليمين.

## المنع
ويكيبيديا عربى إتعملها بلوك فى سوريا من-غير اى سبب رسمى من الحكومه السوريه. البلوك إبتدا فى 3 ابريل, 2008 لما كل باقى اللغات بتاعة ويكيبيديا فضلت مفتوحه. البلوك فضل لحد 13 فبراير, 2009, بعدين الحكومه السوريه شالت البلوك فجأه, تانى من غير اى تنبيهات رسميه على ليه إتعمله بلوك من اساسه. Wikimedia فضل معموللها بلوك, و ده خلا كل الصور فى ويكيبيديا فى كل لغاته ماتبانش.

## النقد
* طارق القَزيرى, من راديو نيديرلاند. إعتقد ان ويكيبيديا عربى بيّنت الواقع العربى عامة. المشاركه قليله قللت احتمالات ان المقالات تبقى بتتراجع, تتطور و تتجدد, و التحيز السياسى بتاع المشاركين بيعمل تحيز فى المقالات. نفس المصدر بيقول انها متحيزه بالذات فى المقالات الاسلاميه.
* ليال حداد, عملت ريپورت ع اللى اتقال فى Wikimania2008 عن ويكيبيديا عربى, قلة اللى بيشاركو فيها, اللى خلتها بعد ويكيبيديا إسپيرانتو فى عدد المقالات, بردو اتهامات بإنها بعيده عن الموضوعيه.

## معلومات مهمه
* ويكيبيديا عربى إبتدت فى اواخر اغسطس او اوائل سبتمبر 2001 بسب بسبب ان البرنامج بتاع Mediawiki إتغير, اقدم تعديلات موجوده بس من اول 9 يوليه 2003.
* المقاله نمره 10,000 :ar:نكاف (مامپس/اوريون (انجليزى: Mumps; فرنساوى: Oreillons)) إتعملت فى 25 ديسمبر 2005.
* المقاله نمره 50,000 كانت :ar:جامعة تكساس مدرسة الطب فى هيوستن (University of Texas Medical Branch), إتعملت فى 31 ديسمبر, 2007.
* المقاله نمره 75,000 كانت :ar:ترتيب الصحارى حسب المساحة (List of deserts by area) إتعملت فى 30 اغسطس 2008.
* المقاله نمره 100,000 كانت :ar:المعهد العالى للفنون والحرف بقابس (University of Gabès) إتعملت فى 25 مايو 2009.
* المقاله نمره 1,000,000 , ده اول اللغات الساميه توصل 1 مليون مئاله.

## شوف كمان
* ويكيبيديا مصرى

## مصادر

تصنيف:ويكيبيديات
جريمه ضد البشريه

تصغير|ناس ارجنتنيين عملوا ذكرى جريمه العسكر ضد المدنيين, واللى حصلت فى عقد 1970
**جريمه ضد البشريه** هى جريمه و بالتحديد هى عمل او المساعده لاى حاجه من الحاجات الممنوعه و المحظوره و المتحدده فى قانون روما , مش بتفرق اتعملت امته او فين او حصلت فى وقت حرب او سلام. تهمة ارتكاب جريمه ضد البشريه بتتوجه لكل اللى عمل او شارك او ساعد او خطط فى عمل بينتهك حقوق الانسان و كرامته او لهجوم واسع او مخطط على اى مجموعه من المدنيين فى بلد او منطقه معينه و هما القتل , الاباده , العبوديه , الاغتصاب , و النقل و التهجير و العزل العنصرى و غيرها.

## مصادر

## شوف كمان
* جريمة حرب
* هولوكوست
* محكمة نورنبيرج

تصنيف:ادينو بجرايم ضد البشريه
تصنيف:جرايم
نيوليبراليه

**النيوليبراليه** (انجليزى: Neoliberalism; فرنساوى: Néolibéralisme) هو فكر و تيار ليبرالى بيتبع افكار الليبرالية الكلاسيكية و بيرفض وجود او دور لالقطاع العام و بيأيد اقتصاد عدم التدخل و الراسماليه. النظام دا بيتهاجم من الاشتراكين و الشيوعيين و بينتقد جامد من التيارات الليبراليه التانيه زى الليبراليه الاشتراكيه. مصطلح النيو ليبراليه كان زمان بيوصف افكار ليبراليه الاشتراكيه وقت ما كانت ظهره جديد فى اول القرن العشرين و مختلفه جامد عن افكار ليبرالية الكلاسيكية اللى كان سايده وقتها.

تصنيف:ليبراليه
تصنيف:ليبراليه كلاسيكيه
كوبرى دسوق العلوى

**كوبرى [[دسوق]] العلوى** هو كوبرى خرسانى بيربط بين مدينة دسوق (محافظة كفر الشيخ) ومركز الرحمانيه (محافظة البحيره) على نهر النيل - فرع رشيد، وبينهم جزيرة الرحمانية فى وسط النيل.

## الاهميه
والكوبرى اهميته انه شريان بيربط محافظات شمال الدلتا (محافظة كفر الشيخ ومحافظة الغربيه) ومحافظات غرب الدلتا (محافظة البحيره ومحافظة اسكندريه) لان الكوبرى بيوصل لطريق دسوق - دمنهور، ومن دمنهور بيوصل لطريق القاهره - اسكندريه الزراعى بطول 16 كم.

والكوبرى عباره عن مسارين، وكل مسار فيه عدد 2 حاره.

## ارقام وحقايق

طول الكوبرى 1295 متر (1.3 كم تقريبا)، وعرضه 21 متر، وتكلفه بناء الكوبرى 30 مليون جنيه، واقصى حمولة 70 طن، والرئيس محمد حسنى مبارك افتحح الكوبرى بعد انشاءه سنه 1989 http://desouq.org/ta2seem-kora-mal7.html 

## المكانه

هو اطول كوبرى مبنى على نهر النيل فى كل دول حوض النيل http://desouq.org/ta2seem-kora-mal7.html .

## تطوير

الكوبرى بيخضع لاشراف هيئة الطرق والكباري، هيا المسئوله عن الصيانه والتعديلات فى الكوبرى -زى اى كوبرى فى مصر.
وبعد بناء الكوبرى طالب سكان جزيرة الرحمانيه بالاتصال بالكوبري، لان الكوبرى بيوصل بين ضفتين النيل ومش بيوصل للجزيره، فوافق الرئيس مبارك بعمل سلالم يتخدمها اهل الجزيره فى الصعود والنزول من الكوبرى. و مهم يتقال ان الجزيره متصله بطريق وسكه حديد بين دسوق و الرحمانيه عن طريق كوبرى تانى اسمه كوبرى السكه الحديد، واتبنى سنه 1897م.

## المراجع

* كوبرى دسوق العلوي 

## لينكات برانيه
* صوره فضائيه للكوبرى من Wikimapia

تصنيف:كبارى مصر
تصنيف:دسوق
جامعة المنوفيه

**جامعة المنوفيه** جامعه مصريه مقرها مدينة شبين الكوم عاصمة محافظة المنوفيه، اتأسست سنة 1976 بقرار جمهورى من الرئيس محمد أنور السادات. وابتدت الجامعه باربع كليات هم: (كلية الزراعه -كلية الهندسه - كلية التربيه - كلية الهندسه الالكترونيه) و بعد كده اتوسعت الجامعه لحد ما بقى فيها حوالى 9560 طالب وطالبه و 214 عضو هيئه تدريس و 372 هيئة معاونه. و بعدما كانت الجامعه بتضم 22 كليه و معهد و بعد استقلال فرع الجامعه بمدينه السادات بقى لجامعه المنوفيه 14 كليه بالاضافه لمعهد الكبد القومى و كليتين جديدتين هما كلية الطب البيطرى سنه 2015 و كلية الاعلام 2017.

## الكليات و المعاهد
200px|thumb|left|مقر جامعة المنوفيه فى شبين الكوم
* كلية الزراعه (شبين الكوم) - اكتوبر 1942.
* كلية الهندسه (شبين الكوم) - 1958.
* كلية الهندسه الالكترونيه (منوف) - 1965.
* كلية التربية (شبين الكوم) - 1971.
* كلية العلوم (شبين الكوم) - 1980.
* كلية التجاره (شبين الكوم) - 1980.
* كلية الطب (شبين الكوم) - 1984.
* كلية الاداب (شبين الكوم) - 1987.
* كلية الحقوق (شبين الكوم) - 1987.
* كلية الاقتصاد المنزلى - (شبين الكوم) - 1987.
* كلية التمريض (شبين الكوم) - 2000.
* كلية الحاسبات والمعلومات (شبين الكوم) - 2001.
* كلية التربيه النوعيه (أشمون).
* كلية الطب البيطرى (شبين الكوم)2016.
* كلية الاعلام (شبين الكوم)- 2017.

## المعاهد المميزه

* معهد الكبد القومى (شبين الكوم)

## المراجع

سايت جامعة المنوفيه 

منوفيه
تصنيف:جامعات
بورنوجرافيا

**البورنوجرافيه** (انجليزى: pornography; الاختصار: *porn* او *porno*; ساعات بيستعمل بدلها: erotica) هو عرض صريح لمواد جنسيه عشان التحفيز الجنسى او رضا الغريزه ، ممكن يتعمل پورنوجرافيه من صور و انميه *anime* وتسجيلات صوت وافلام
right|thumb|محل پورنوجرافى
تصغير|left|رسم اباحى اغريقى مثلى يرجع للقرن الخامس قبل الميلاد

## شوف كمان
* بورنوبيديا
* السبانكينج البورنوجرافى
* ممثل پورنو
* فيلم بورنوجرافى
* موديل عريان

http://everipedia.org/wiki/lang_en/Pornography

## لينكات برانيه

## مصادر

تصنيف:بورنوجرافيه
اودرى بيتونى

**اودرى بيتونى** (Audrey Bitoni) (16 اغسطس 1986 -) ممثلة بورنوجرافية امريكية ، اسمها الحقيقى اودرى ارويو (Audrey Arroyo) 

## نشأتها
right|thumb|250px|اودرى بيتونى
اتولدت اودرى بيتونى يوم 16 اغسطس 1986 فى مدينة باسادينا فى ولاية كاليفورنيا الامريكية ، وأسرتها من اصول اسبانية وألمانية وايطالية

اودرى بيتونى كانت طالبة فى جامعة ولاية اريزونا وخدت شهادة البكالوريوس فى مجال الصحافة

## شغلها
thumb|250px
فى سنة 2004 ظهرت اودرى بيتونى فى طبعة خاصة من مجله بلاى بوى Playboy ، وفى سنة 2006 دخلت فى مجال البورنوجرافيا ومثلت افلام كتيرة على المواقع البورنوجرافية على الانترنت زى Brazzers و Bangbros و Hustler

فى شهر اكتوبر 2007 اودرى بيتونى عملت عملية لتكبير حجم بزازها

اودرى بيتونى ظهرت على غلاف عدد شهر نوفمبر 2008 من مجله بينتهاوس Penthouse و كسبت جايزة Penthouse Pet November 2008 و كانت فتاة الغلاف لعدد شهر نوفمبر 2008 من مجله Club International

اودرى بيتونى مثلت اكتر من 400 فيلم بورنوجرافى اشهرهم My Sister's Hot Friend و Operation Desert Stormy و Girlvana 3 و Jack's Playground 38 و Big Tits At School 2 و Big Wet Tits 8 و North Pole 73

اودرى بيتونى عايشة دلوقتى فى مدينة لوس انجليس فى ولاية كاليفورنيا

## جوايز
right|thumb|250px
اودرى بيتونى اترشحت للجوايز دى:

* 2008 AVN Award احسن نجيمة جديدة
* 2008 Nightmoves Awards احسن نجمة جديدة
* 2009 AVN Award احسن مشهد ليزبيان ثلاثى عن فيلم No Man's Land 43 مع الممثلتين البورنوجرافيتين ميكايلا مينديز (Mikayla Mendez) و فيكتوريا سين (Victoria Sin)

http://www.audreybitoni.com
http://www.boobpedia.com/boobs/Audrey_Bitoni
http://www.wikiporno.org/wiki/Audrey_Bitoni
http://de.pornopedia.com/wiki/Audrey_Bitoni
http://www.freeones.com/audrey-bitoni/profile
http://www.imdb.com/name/nm2483560
http://www.iafd.com/person.rme/perfid=audreybitoni/gender=f/audrey-bitoni.htm
http://www.adultfilmdatabase.com/actor.cfm?actorid=43951

## مصادر

## لينكات برانيه
* 

تصنيف:ممثلات بورنوجرافيات
تصنيف:موديلات عريانة
تصنيف:رقاصات استربتيز
تصنيف:ممثلات شبقيات
تصنيف:ممثلات بورنوجرافيات سحاقيات
تصنيف:موديلات بلاى بوى
تصنيف:موديلات بينتهاوس
تصنيف:امريكان اسبان
تصنيف:امريكان المان
تصنيف:امريكان طليان
تصنيف:ممثلات بورنوجرافيات من كاليفورنيا
تصنيف:ممثلات بورنوجرافيات امريكيات
استعجبوا يافنديه

**استعجبو يافنديه** اغنيه مصريه الفها بديع خيرى و لحنها و غناها سيد درويش

## كلمات الأغنية

استعجبو يافنديه

لتر الجاز بروبيه
 
و بقا له اليوم شنه و رنه

و اللى بيبيعه له كلمه

ياما نامو كتير ناس فى الضلمه

و صبح اغلى م الكولونيا

وتمن اللتر يساوى صفيحه
 
و اللى يطوله اليوم بفضيحه
 
مأمور القسم يدى نصيحه
 
ماشيه قدامه داوريه

مين كان فاكر إن دا يجرا

حتا الكبريت بقا له ذكرا

و ازازة اللمبه خدت شهره

بفرنك و نص و شـويه

## مصادر



تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
هز الهلال ياسيد

**هز الهلال ياسيد** اغنيه مصريه الفها بديع خيرى و لحنها سيد درويش



## كلمات

هز الهلال ياسيد كراماتك لاجل نعيد

يكفى اللى حصل كام يوم و وصل بقا زرع بصل
 
هديت واهو راق الحال و رجعنا للأشغال

دا الموظف منا مش وش خناق ولا شومه

لما يحمر عينه ولا يقوّم له قومه
 
حدالله ما بينى و بينك غير حب الوطن يا حكومه
 
عشرين يوم راحو علينا انشلله ياخدو عينينا

بس المقصود يبقا لنا وجود و الدنيا تعود
 
ياما شفنا م الستات طلعو و عملو مظاهرات

و الكناسين رخرين راسهم و ألف مقشه
 
ما يكنسو بس كنسه ولا يرشو رشه

و الصنايعيه راحم جايبين ضلفة أحسن ورشه

مستخدمى الأيام دى ذمه مفيش أحسن من دى

بليسانسيهات و بدبلومات يرطنو بلغات

ف الشغل يا سيدنا البيه تمانين ما يجيبو ايديه

مفيش إنا أسفأناكم زى م انتا راسى

ماحناش حبة بلاليص حاطينها فوق الكراسى

بكرا المولى يعدلها و ف الدنيا عمرك ما تقاسى

الغلب اللى شاربينه ياريت العالم شايفينه
 
دى ماهيه إيه الكام جنيه يا اخواتى بوريه

من خمسه منه تروح و بقيته أقول ابّوح

و بسلامتها الست بتاعتى ما تتوصاشى

ولا تولدليش فى البطن إلا اتنين كدا ع الماشى

و ييجى الجزار و الخضرى و البقال يلعنو ابو خاشى

هز الهلال يا سيد كراماتك لجل نعيد

يكفى اللى حصل كام يوم و وصل بقا زرع بصل

هديت و اهو راق الحال ورجعنا للأشغال

دا الموظف منا مش وش خناق ولا شومه
 
لما يحمر عينه وللا يقوّم له قومه
 
حد الله ما بينى و بينك غير حب الوطن يا حكومه

## شوف كمان
## مصادر

تصنيف:اغانى وطنيه مصريه
تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
ياللى قوامك يعجبنى

** ياللى قوامك يعجبنى ** اغنيه مصريه لحنها سيد درويش

## كلمات


ياللى قوامك يعجبنى..ليه بس ترضى لى صدودك
 
ياهلترا بتأدبينى..إكمن عذالى شهودك
 
دا شىء كتير بعدك عنى .. و القلب ميال لوجودك

أروح لمين أشكى حبيبتى.. و الدهر و العذال حكام
 
احب اشوف فى النوم طيفك..القاه يجينى مع الأخصام
 
و القلب دا راح يعمل إيه..حتا العواذل فى الأحلام

## مصادر

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
ياناس انا مت فى حبى

**يا ناس انا مت فى حبى**  اغنيه مصريه

## كلمات


يا ناس أنا مت فى حبى جم الملايكه يحاسبونى

حدش كدا قال

اول سؤال سألونى عليه ايه السبب فى لوم العزال
 
قلت اللى احبه الحق عليه خللا اللى عمره ماقالش اهو قال
 
و بقينا امثال

قالو لى ايه اصل غرامك و ليه حبيبك مش وياك

مين دا اللى حلل هجرانك بكيت و قلت العشق هلاك

حدش كدا قال

ياعينى ع اللى عشق و احتار و قضا طول عمره فى افكار

ياخدوه قوام م الدار للنار ماينجدوش اللا الستار
 
حدش كدا قال


## مصادر

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
والله تستاهل

**والله تستاهل** الفها عبد الحميد الديب و لحنها سيد درويش و غنوها سيد درويش و حياه صبرى فى مسرحية "راحت عليك" سنة 1920

قدم الكسار مسرحية «راحت عليك» سنة 1920 رد علا مسرحية نجيب الريحانى «فرجت»  فى نفس السنه ؛ ليقدم نجيب الريحانى بعدها «الدنيا جرا فيها إيه».. فقدم الكسار «الدنيا بخير» .

## كلمات


والله تستاهل يا قلبى.. ليه تميـل ما كنت خالى

انت اسباب كل كربى.. و انت أسباب ما جرا لى

إيه بقا اللى ها يواسينى.. بعد ما انهدت آمالى

اذا كان حظى ناسينى.. مين اروح له و اشكى له حالى

إن شكيت قلبى و حواسى.. يعملو مؤامره عليا

و ان بكيت الحب قاسى.. تشتكى مني عينيا

أعمل ايه و احنا فى غربه.. و الأغراب دول زى اليتاما

مين يواسيهم فى كربه.. ياما بيقاسو و ياما

يارب كل من له حبيب.. و طال بعاده وللا قريب

ما تحرموش منه.. و هاته له بالسلامه



## مصادر

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
ماقلتلكش ان الكتره

**ماقلتلكش ان الكتره** (لحن العمال)



## كلمات
ما قلتلكش ان الكتره لابد يوم تغلب الشجاعه

و اديك رأيت كلام الامرا طلع تمام ولا فيهشى لواعه

غيرشى اللى كان هالك ابداننا و مطلع النجيل علا عيننا

ان فهمى يكره حنا و ايش دخل دول يا ناس بس ف ديننا

دخل بيناتنا اللى موقعنا فى بعضنا و راح لك متصدر

فقسنا لعبته و اتجمعنا لا يضيع شرفنا الله لا يقدر

عاديك علا اللى ادت له الدنيا وش و بقا له تركه ومتاعه

تشوفنا احنا تقول حنفيه وتشوفه هوه تقول بلاعه

عايشين فى وادى النيل نشرب من عدادات علا مللى و سنتى

من جاز لملح و من سكر و تورمايات الخواجه تريانتى

ربنا ما يوريكشى دوختنا الجيب نضيف اما البيت انضف

و الهدمه دى اللى علا جتتنا محجوز عليها دى عيشه تقرف

مالقيناش غير اضرابنا ولا إنناش نبقا فى إهانه

ضربو الأعور علا عينه قال ماهى تلفانه تلفانه

لا و الأدها من دى قولتهم علينا اننا عصبجيه

ياهلترا إيه تعالا نسألهم تتاكل ازاى يا اسطا عطيه

الحق كله علا الاغنيا إحم يا فرحتنا بشطارتهم

ملهيين فى روزا و ماريا والسف نازل علا امتهم

إمتا بقا نشوف قرش المصرى يفضل فى بلده ولا يطلعشى

انتو بمالكم و احنا بروحنا دى الإيد لوحدها ما تسقفشى

## شوف كمان
## مصادر

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
بنك

تصغير|بنك
**البنك** هو مؤسسه وسيطة تتعامل بالفوائد الربوية المحرمة طبقا للشريعة الاسلاميه فهى تقوم بأفعال مالية غير جائزه فى الاسلام لكن من الممكن ان تكون جائزه حلال اذا طبقت مبادئ الشريعه الاسلاميه المتعلقه بالتجارة والكسب الحلال فى الاقتراض وعقود الاستثمار كالمضاربه او المزارعه او تشغيل المال بكل وضوح وشفافيه دون ربا محرم .

والبنوك الحديثه بشكلها دلوقتى ابتدت فى مدينة ڤينيسيا ايام عصر النهضه الاوروبيه, البنوك فى ليها اهميه كبيره فى الاقتصاد و ليها مهمتين اساسيتين اللى هما تسليف الناس او الشركات او الحكومات فلوس, فيه انواع من البنوك متخصصه فى تسليف واحد او اتنين او كلهم التلات جهات دول, المهمة التانيه هى حفظ الفلوس , و البنك بيدفع ارباح بحسب فايده معينه كل فتره على الفلوس للى فاتحين عنده حساب بعد تشغيل الفلوس دى. البنك بيبقى ليه نظام معين و محدد و ليه كمان اجازات معينه مختلفه عن بقيه الجهات اللى فى البلد. للبنوك انواع اشهرها البنك المركزى بيتسمى بنك البنوك او بنك الحكومه.

## امثله بنوك

* البنك المركزى المصرى
* بنك مصر
* البنك الاهلى المصرى

تصنيف:بنوك
احسن جيوش فى الامم

**احسن جيوش فى الامم** اغنيه مصريه

## كلمات الأغنية

أحسن جيوش فى الأمم جيوشنا وقت الشدايد تعالا شوفنا

ساعة ما نلمح جيش الأعادى نهجم ولا اى شئ يحوشنا

مستقبل الامه بين إيديكم فى الوقت دا نعتمد عليكم

ردو آدى الشعب بيناديكم بيقول لكم احفظو شرفنا

أحسن جيوش فى الأمم جيوشنا وقت الشدايد تعالا شوفنا

ساعة مانلمح جيش الأعادى نهجم ولا اى شئ يحوشنا

آدى جنودنا وآدى بنودنا و فى الدفاع و الهجوم تجدنا

مالناش صنعه غير الشجاعه و للجهاد ربنا خلقنا

أحسن جيوش فى الأمم جيوشنا وقت الشدايد تعالا شوفنا

ساعة ما نلمح جيش الأعادى نهجم ولا اى شئ يحوشنا

## مصادر



تصنيف:اغانى وطنيه مصريه
تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
ضم الكروم

**ضم الكروم** من اوبريت البروكه



## كلمات
انسا الهموم انسك يدوم اللى يلوم يفضل يعانى

المال دا إيه فى الدنيا ليه تسأل عليه دا كله فانى

ضم الكروم له عندى يوم من بدرى اقوم اشبع اغانى

انسا الهموم انسك يدوم اللى يلوم يفضل يعانى

لون العنب زى الدهب خلانى احب الواد فلانى

منه النبيت معصور ياريت كنت اشتريت وقه كمانى

انسا الهموم أنسك يدوم اللى يلوم يفضل يعانى

هات لى مدام ماتيللا اومال نشرب

من إيدك قوام و بعدين نقوم نلعب

املا لى كاسى املا لى و اسقينى

إديها ياسى انطونيو و ادينى

ان قلت ياراسى علا بيتنا ودينى

إفيفا


## شوف كمان
## مصادر

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
اوتوقراطيه ليبراليه

**[[اوتوقراطيه|الاوتوقراطيه]] ال[[ليبراليه]]** *Liberal Autocracy*هو نظام حكم مش ديمقراطى بتكون فيه السلطه فى ايد شخص واحد محدش انتخابه , بس بيحترم حقوق الانسان و حريه المواطنين اللى فى البلدعشان النظام ده بيتبع مبادئ الليبرالية. حسب كلام الكاتب الامريكانى فريد زكريا انه لحدالقرن العشرين كانت اغلب الدول فى اوروبا الغربيه بتحكم بالنظام دا , او على احسن تقدير على نظام شبه ديموقراطى.

و بيدى مثال للنظام هى هونج كونج , اللى كانت تابعه لبريطانيا لحد سنة 1997 , بيقول ان لحد سنة 1991 مكنتش عندها انتخابات من اصله بس الحكومه هناك كانت ليبراليه و بيحترم عادات و تقليد الناس و بتيدى الناس حقوقهم و بتحافظ على حريتهم و بتحترم حرية الفكر و حرية التعبير و بتطبق نظام فصل السلطات . فى باحثين تانيين بيشوفوا ان مصر من بعد سنة 2005 ابتدت تقرب لنظام الاوتقراطيه الليبراليه شويه بعد ما كانت استبداديه مطلقه النظام دا عكسه الديموقراطيه ليبراليه.

## شوف كمان
* ليبراليه
* الليبراليه الاشتراكيه
* ديموقراطية ليبراليه

تصنيف:ليبراليه
الحاوى

**الحاوى** من رواية راحت عليك

## كلمات الأغنية

الجميع: الحاوي أهو تعا نتفرج على العابه
 
ياللي التعابين تلعب عنكب فى جرابه

يا الف اهلا يا الف مرحب

يا ست الاف نور على جنابه

الحاوي: أنا محسوبكو الواد سفروت

الجميع: سفروت

الحاوي: أبلع جاموسه تنزل برغوت

الجميع: برغوت

الحاوي: أمضغ قطط

الجميع: قطط

الحاوي: أزغط بلط

الجميع: بلط

الحاوي: جرابي فيه

الجميع: فيه إيه

الحاوي: حيات أورط

الجميع: أورط

الحاوي: حاوي مناويشي وغيري مافيشي

منتوف ريشي جيوبي مشروطة

الجميع: مشروطة

الحاوي: فهلوي مصري نكتة وعصري

أبكس وأجري وإيدي مربوطة

الجميع: مربوطة

الحاوي: وياي بنتي حلوة وحنتي

وحياتك إنتي بيضه قطقوطة

الجميع: قطقوطة

الحاوي: تاكل تعابين ياعم روبين

وعليها جبين حاجة مخروطة

الجميع: مخروطة

الحاوي: جيت لكو فى الهند بلاد السند

إن جيت للعند أهي مخلوطة

الجميع: مخلوطة

الحاوي: ألعب سيميا أونطة وكيميا

من بوهيميا أنا واد فلوطة

الجميع: فلوطة

الحاوي: أحط ف إيدي جدي صعيدي

أقفل ةافتح يطلع قوطه

الجميع: قوطه

الحاوي: أمسك تعبان يطلع جعران

يقلب فيران لابسين فوطة

الجميع: فوطة

الحاوي: توت هيلا توت هيلا

توت هيلا توت هيلا

الجميع: الحاوي أهو تعا نتفرج على العابه

ياللي التعابين تلعب عنكب فى جرابه

يا الف اهلا يا الف مرحب

يا ست الاف نور على جنابه



تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
ايه العباره

**ايه العباره**
## كلماتها
إيه العبارة

إيه العبارة
 
لسه فى إيدي حرق السيجارة

علي إيه ياروحي دا
 
علي ايه ياسيدي هتاخد إيه
 
من حرق إيدي

وحياتي عندك ماتهز إيدي
 
بزيادة قلبي فيه ميت شرارة

إيه العبارة إيه العبارة

لسه فى إيدي حرق السيجارة

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
بصارة براجه

**بصارة براجه**
  
## كلمات
بصارة براجة بصارة نشوف البخت

يامين ياصبايا ينده لي وأشوف له بخته ع البهلي

عنده قضية شرعي وأهلي او مختلطة كله فى البخت

بصارة براجة بصارة نشوف البخت

لو يصدق فالك ياصبية تبقي أنتي منيرة المهدية

والظاهر إنك مصرية أعداكي كتير ولا لكيش بخت

بصارة براجة بصارة نشوف البخت

كان فين دا كله اللى جرالك الله يجازيهم عزالك

استعبدوا اهلك ورجالك ودي قسمة يابنتي وقلة بخت

بصارة براجة بصارة نشوف البخت

من بعد العز اللى شفتيه يبعدوا عنك اللى تحبيه

واللي يأذيكي الله يأذيه ويدوق المر وميلة البخت

بصارة براجة بصارة نشوف&nbsp;البخت


## شوف كمان

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
يابو الكشاكش

**يابو الكشاكش** من رواية إش

## كلمات
الجميع: يا ابو الكشاكش كان جرى لك إيه يا هل ترى
 
دقنك شابت فى المسخرة وأمور الفشخرة

بـــنت: قلبى انحرق يحرق قلبك

أموت فى دي الأيمان حبك

يابابا امتى اكون جنبك

واهشكك و افرفشك وامزك واغمزك

الحق
لا لا لا

الحق
لا لا

وعمل لنفسي الكافية دية غير المسخرة

الجميع: يا ابو الكشاكش كان جرى لك إيه يا هل ترى

دقنك شابت فى المسخرة وأمور الفشخرة

ماري : فداك يابية روحى وعنيا

صحة سعادتك بالدنيا

متع مزاجك بلا هرية

دي عزبتك فى جزمتك

أموت أنا فى عمتك

أيوه

دانا والنبى فى عرضك

دا الحب جوه قلبي

عامله ستين القنطرة

الجميع: يا ابو الكشاكش كان جرى لك إيه يا هل ترى

دقنك شابت فى المسخرة وأمور الفشخرة

كشكش : حاتسخسخيني يامضروبة

ماكنت قلت ياواد نوبة

البنات: معلش من بعد النوبة

كشكش : الحسن دا مافيش كده

شايف داهو ماجولش نو

أيوه
حاقع
أيوه

دانا والنبي ف عرضك

الجميع: يا ابو الكشاكش كان جرى لك إيه يا هل ترى

دقنك شابت فى المسخرة وأمور الفشخرة

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
بياعة الورد

**بياعة الورد** او **[[يا ورد علا فل و ياسمين]]** اغنيه مصريه الفها بديع خيرى و لحنها سيد درويش و غنتها حياه صبرى فى مسرحية إش سنة 1919



## كلمات
يا ورد علا فل و ياسمين الله عليك يا تمرحنه

قرب هنا خد مننا خد ورد يا بيه خدى فل يا هانم

.....

يا اللى عاوج لى طربوشك فوق الجبين علا سنجه عشره

ما تحط لك حبة ياسمين فى عروة الچاكته رخره

قرب هنا خد مننا خد ورد يا بيه خدى فل يا هانم

.....

خد لك هديه لحبيبتك م الورد دا زينة الجناين

تخليها تدوب فى ريحتك و تبقا من ضمن الزباين

قرب هنا خد مننا خد ورد يا بيه خدى فل يا هانم

.....

و حياتك انتا ما تكسفنى خد لك عودين دا انا اسمى نرجس

ولله ان ما كنت تنفعنى لاقول عليك راجل مفلس

قرب هنا خد مننا خد ورد يا بيه خدى فل يا هانم

.....

يا ورد علا فل و ياسمين الله عليك يا تمرحنه

قرب هنا خد مننا خد ورد يا بيه خدى فل يا هانم

## لينكات برانيه

* يا ورد علا فل و ياسمين سنة 1919

https://m.youtube.com/watch?v=ticqS9BtQjU


## مصادر

تصنيف:اغانى باللغه المصريه
تصنيف:اغانى مصريه
تصنيف:اغانى سيد درويش
تصنيف:سيد درويش
تصنيف:بديع خيرى
تصنيف:كلمات اغانى
كى كى كيكو

**كى كى كيكو** من رواية الطاحونه الحمرا

  

## كلمات
كى كى كيكى كيكو يا كى كى كيكو

كى كى كيكى كيكو يا كى كى كيكو

يختى عليها و علا لطـافتها

رايحه و جايه باتاتى باتاتا

و ازاى مادوبش فى خفتها

ولا اقولشى تعالى لى يا بطه

دا جمال يا بيه الله عليه

مالى سحت ليه ماعرفشى ليه

هو أنتى داهنينك اشطه

وللا إيه وللا إيه يا كى كيكـو

## شوف كمان
## مصادر

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
الشيطان (اغنيه)

**الشيطان** من روايةالباروكه
## كلمات
كان الشيطان بيعزم يوم على إبن الناس

عايز يجيب له نحس البوم من الديل للراس

ضرب نفير فى نار السعير ابو مين يطير

جريوم عليه يشوفو إيه و بين إيديه وقفم كده

كان ننى عينهم يا ساتر بيطق شرار

جه راح باعتهم بأوامر من حاكم النار

نزلم على الارض جماعه ملو الهوا كله فى ساعه

سموم حسدهم لداعه وخدنها من عين الشيطان

جه ربنا أكبر منهم بعت ملايكه تجننهم
 
هبطو من الجنه فى إيدهم حظ و غنى و رحمه و غفران

فقرا هى تغنينى مرضى هيا تشفينا

و إلي مراته بحبوحه بتغجر ولا لحوحه

و عايز يتخلص منها بالراحه نبعده عنها

دى حكايه تاريخيه و روايه أزليه

وخدها من أخويا و ورثها عن أبويا

شوف بختك فى مراتك

زى اختك و حماتك

قلت لهم عملوها سعادتهم لقيوها

مالناش أبدا غير باروكتنا هى حيلتنا



تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
انا رايت روحى فى بستان

**انا رأيت روحى فى بستان** من رواية فيروزشاه

## كلماتها
انا رأيت روحى فى بستان

كان وقتـها البدر يلالى

و كنت أشوف بين الأغصان
 
نور القـمر يحكى غزالــى

شميت انا ريحة الريحان

ماعرفتش إيه اللى جرا لى

وبقيت كده زي السكران

لوحدى خايف علا حــالــى

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
السياس

**السياس**
من الحان رواية "إش" 1919

تقديم فرقة نجيب الريحانى

 
  
## كلمات
اوعى يمينك اوعى شمالك اوعى الأزمة توقف حالك

اوعى وشك اوعى ضهرك اوعى فوقك اوعى تحتك

اوعى جيبك من الحرامية اوعى لروحك من الحانوتية 

اوعى الكوكايين يلحس مخك اوعى من الموج ألا يطسك

اوعى من الروماتيزم في رجلك اوعى الجوزة تطيّير عقلك

يمينك شمالك اوعاااا

ياللي ماشيه خطوه خطوه طالعه فيها عامله حلوه

غطي إيدك غطي رجلك غطي وشك غطي صدرك

إوعِك تترقصي ف السكه إوعِك تقولي لي الا فرانكه

إوعِك تتغمزي بعينيكي والناس ملمومين حواليكي

الراجل لو بصبص ليكي إيه ذنبه دا الحق عليكي

يمينك شمالك اوعى

ورده ورده ورده ورده يافندي حوده حوده

ياللا وسع بلاش زحمة

اسمع اسمع مني كلمة

إن كنت صحيح بدك تخدم مصر ام الدنيا وتتقدم

لا تقول نصراني ولا مسلم ولا يهودي ياشيخ اتعلم

اللى أوطانهم تجمعهم عمر الأديان ماتفرقهم

يمينك شمالك اوعى



تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
ياهادى ياهادى

**ياهادى ياهادى**
## كلمات

ياهادي ياهادي يجلي مزاجك يابوزقزوق الليله دي

يابن حارتنا يانوارتنا حتى بناتك جه بخت أجوازهم نادي

دوروا ماتخلوش مزيكه الا اما تجيبوهالنا تدق لنا

عشرة بولكه النبي ياماريكا دا الحظ الليله يحق لنا

دي المسأله هاصت ابسطها ياباسط

ليلة صباحي وواقعة زلابية بالآلاتية واولاد رابية

أهو بت فى بت يزفوهم وانجلي يابوزقزوق يابوهم ياهادي

ياهادي ياهادي يجلي مزاجك يابوزقزوق الليله دي

يابن حارتنا يانوارتنا حتى بناتك جه بخت أجوازهم نادي

الشكل بولاقي لكن خايل باشاوات مين دا أنت باشا وحته

وايش حال بقى لما تتمايل ووراك بدل المحسوب ستة

بكرة الموبيليا تيجي من مارسيليا

ليه لاهو نجار مصر ايده قصيرة ولا صنعته ناقصة تمدن

والنبي لو ترسى على حصيرة ولاحوجة لمارسيليا ولوندن ياهادي

ياهادي ياهادي يجلي مزاجك يابوزقزوق الليله دي

يابن حارتنا يانوارتنا حتى بناتك جه بخت أجوازهم نادي

ده يبقى نهار عال وكويس لما تتهنى بحبيبتك

ونيجي نقول لك عشرة ياريس ياللي ف وجودك وف غيبتك

اسمك مايروحش من بالنا لو راحت روحنا وأموالنا ياهادي

ياهادي ياهادي يجلي مزاجك يابوزقزوق الليله دي

يابن حارتنا يانوارتنا حتى بناتك جه بخت أجوازهم نادي


تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
الزفه

** الزفة** من رواية ام 44
## كلمات

يا عشّاق النّبى صلّو على جماله
 
دى عروسة البيه تعالوا بنا نسندها له

آدى نور جمالها أهوه هل هلاله يـا هـنيّـه
 
للّـى ينـولها يـا هنـيّـه لـــه

زقزوق: يــا قـمـر مــنـــــوّر سبحـــان مــن صــوّر

جولييت وسفيره عزيزة مــــين ده إســم مـزوّر

مين شاف كده بنى ادمين راح تطلعى وحشه لمين

الامّ لـــون اليــاسـمـين والأب عريض وسمين

يا سلام يــا حتّة سكّـره يا ترياق اللّى معــكَّره

يا عريسها يا زين ما التقيت

الولدين:عريسك من يـــــومه آهـــو ملو هــــــــدومـه

اتهنّى به وافرحى به وكيدى اللّى يلــــــــوموا

فنجرته دى كلّها إيــه فييس اسم اللّه علـيه

يبدر بالألـف جنيــــه تقوليش ملاليم فى إيديه

إن شا اللّه تملّى سبهللى على حسّك انت يا فلّلي

يا جنان يا ناس على ده تواليت

بـــيس: والله براوة يافاميلية نقاوة

خلفتو وطلعت خلفتكو حمار وحلاوة

الاولانىاد: دا عريسك زقزوق بيه بكرة يحطك فى عينيه

علشان ماتاخدى عينيه صونى عرضه وحافظى عليه

زقـزوق: دا شيء مافيهش التباس صيانة عرضنا ياناس

لمجدنا اكبر اساس



تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
مسافر الجهادية

**مسافر الجهاديه** اغنيه مصريه الفها بديع خيرى و لحنها سيد درويش و غنتها نعيمه المصريه

## كلمات


يامه ليه تبكى عليا و انا مسافر الجهاديه

.....

الفرقه صعبه يامرارى

و الغربه هتشعلل نارى

كتبوك بياده وللا سوارى
 
وللا نفر فى الطوبجيه ؟

.....

قولى لى كلمه تشجعنى و خللى اهلى تودعنى

و ادعى لى ربى يرجعنى و مش ضرورى البدليه

.....

يا امّى ليه تبكى عليا و انا مسافر الجهاديه

.....

ليه بس هتطاوعى شفقتك و تشترينى و تبيعى صيغتك

اذا انتصرت هتقيمى رايتك و تكونى اول وطنيه

صوت المدافع فى الميدان زى الكمانجه و العيدان

و الحرب مخلوق للشجعان و الصيغه تلبسها وليه

.....

يامّه ليه تبكى عليا و انا مسافر الجهاديه

.....

نوم السراير للعاشق اما احنا نومنا فى خنادق

نعمل مخدتنا بنادق  مجد الوطن بطانيه

ساعة الخطر ننسا روحنا نطوى العدو تحت جناحنا

نفدى وطننا بأرواحنا و دا اساس الوطنيه

## لينكات برانيه
* يوتيوب نعيمه صوت بس
https://m.youtube.com/watch?v=82OtklYPbxQ


## مصادر

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
مظلومة وياك يابن عمى

مظلومة وياك يابن عمى
## كلمات

**مظلومة وياك يابن عمى**

مظلومة وياك يابن عمي

الذنب دا منك مش مني

أنا لما أكايد ماسألشي
 
أعمل عمايل ولا اقولشي

أنا كنت أحبك مانكرشي

الذنب دا منك مش مني

أنا كنت أحبك وأميل لك

دلوقت قليل لما انظر لك

أنت اللى عودتني هجرك

الذنب دا منك مش مني

شغل مناورات مابحبش

تبعت لي كلام ولا اردش

بتكلم غيري مايهمش
 
الذنب دا منك مش مني

أنا كنت أحبك وأريدك

لكن بقى بدي أكيدك

بنار غرامي الله يزيدك
 
تلوف بغيري وتهجرني

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
يوساب الابح

210 px|left
**الأنبا يوساب الأبح** (النخيله ، اسيوط 1753 - دير الأنبا انطونيوس، 24 يناير 1826 ) ، راهب و قديس مصرى. كان فى الاصل اسمه يوسف و اشتهر بكترة عظاته وتقشفه فكان صوته بيتصاب ببحة فى اخرة عظاته فأشتهر باسم الأنبا يوساب الأبح. ، اترهبن فى دير الأنبا انطونيوس الكبير و هو عنده 25 سنه ، اترسم راهب باسم يوسف الانطونى. فى سنة 1791 بقى أسقف على كرسى جرجا و اخميم باسم الأنبا يوساب ، و اترسم قسيس وبعدين قمص.

عاش الانبا يوساب حياة النسك والعباده واهتم بدراسة المخطوطات و كان بيحب القرايه ، و اهتم بالتعليم والعظات وكتابة المقالات التعليميه ، و الف كتب منها " سلاح المؤمن " و " الدرج "
و فى سنة 1790 اخده البابا يؤانس الـ 18 تلميذ خاص ليه و اداله مهمة تعليم المسيحيين فى مصر الدين والرد على المراسلات اللاهوتيه والعقائديه.

اتوفى و هو عنده 91 سنه فى دير القديس الأنبا انطونيوس الكبير فى 2 يناير سنة 1826. و جسمه لسه محطوط فى فاترينه ازاز فى كنيسة الأباء الرسل فى الدير.

## من اشهر كتبه
* كتاب سلاح المؤمن
* كتاب (الدرج)

تصنيف:مسيحيه
تصنيف:قديسين مصريين
تصنيف:قديسين مسيحيين
تصنيف:مواليد 1735
تصنيف:وفيات 1826
تصنيف:الكنيسه المصريه
تصنيف:اشخاص من محافظه اسيوط
تصنيف:ناس من ابوتيج